Nuusbrief van 23 November 2018 • Laerskool Jan van Riebeeck
23 Nov, 2018 | Nuusbrief
Skool sluit elke dag om 13:00 vir Gr.1-3 en 13:15 vir Gr.4-7 . Bus vertrek 13:20.
Woensdag, 28 November 2018 Gr.1-3 Prysuitdelingsfunksie
Donderdag, 29 November 2018 Eksamen eindig
Vrydag, 30 November 2018 Sivvies
Saterdag, 1 Desember 2018 Tweekamp Liga 4 DURBANVILLE
Maandag, 3 Desember 2018 ATLETIEK: Kleuresport Baanitems GR. R-7
Dinsdag, 4 Desember 2018 Gr.4-5 Prysuitdeling om 19:00 SKOOLSAAL
Woensdag, 5 Desember 2018 ATLETIEK: Kleuresport Velditems,slegs gr.3-7 leerders
Donderdag, 6 Desember 2018 Gr. 6-7 Prysuitdeling om 19:00 SKOOLSAAL
Vrydag, 7 Desember 2018 Spesiale saalbyeenkoms later in die dag
Maandag, 10 Desember 2018 Dramakonsert SKOOLSAAL
Dinsdag, 11 Desember 2018 Gr.7 Afskeid
Woensdag, 12 Desember 2018 Skool sluit vir die leerders om 10:30
Vrydag, 14 Desember 2018 Skool sluit vir die onderwysers
Ouers moet asseblief op ons skool se webtuiste kyk wat ons korrekte skool- en sportdrag is. ‘n Hele paar van ons leerders dra nie die korrekte drag nie en dit lyk nie goed nie.
Ons het ook ‘n duidelike Kleredragbeleid.
Ons wil sterk aanbeveel dat indien u vir u kind/ers ‘n nuwe tas moet koop, dit die korrekte Laerskool Jan van Riebeeck tas is, wat in die klerebank te koop is. Ons wil nie hê dat die leerders die tasse met wieletjies moet gebruik nie aangesien dit ons nuwe vloeroppervlaktes en veral die trappe, baie beskadig. Dit is ook swaarder as die gewone tasse.
Liewe Aarde nuus, 23 November
Mieke Nel in Gr 2 is Jannie van die week. Baie geluk! Geniet die R100 Col’Cacchios geskenkbewys.
Die Stad Kaapstad genereer elke dag 700 ton afval. (Een ton afval is soveel as wat in ’n 2 x 3m kamer in jou huis kan pas). Liewe Aarde wil alle JvR gesinne uitdaag om hierdie Feestyd te probeer om jul rommel/afval te verminder. ‘n ‘Zero waste’ lewenstyl is moontlik.
Google dit gerus. Kyk hoe Bea Johnson, ’n Franse vrou wat tans in Kalifornie woon, wys hoe haar familie van vier se jaarlikse afval in een glasbottel pas. Die video is op ons Liewe Aarde blad. Kyk ook gerus na die video oor die melkbottel-projek.
Naam en van: Mira Botha
Waar bly jy?: Table View
Gunsteling vak: Aardrykskunde is vir my lekker, want ek geniet dit om van die omgewing te leer
Ek is ‘n trotse Jannie, want my skoolwerk is altyd netjies en dit help my om trots te wees op dit wat ek doen.
28 Nov. Gr.1 om 08:30 in skoolsaal
28 Nov. Gr.2 om 10:00 in skoolsaal
28 Nov. Gr.3 om 11:30 in skoolsaal
4 Des Gr.4 en 5 om 19:00 in skoolsaal
6 Des. Gr.6 en 7 om 19:00 in skoolsaal
Ons het vandag die goeie nuus ontvang dat twee van ons leerders in die top 3 in Suid-Afrika is nadat alle Living Math- vraestelle ingedien is!!!
Jan Karsten, gr.4 en Dawid Adler, gr.6 het albei algeheel 3de geëindig in Suid-Afrika. Dit is ‘n ongelooflike prestasie en die twee manne het gewys dat niks te moeilik is vir hulle nie !! Daar was 167 234 leerders, vanaf graad R – 9, wat aan die olimpiade deelgeneem het. Ons almal by Jan van Riebeeck wens julle geluk met hierdie puik prestasie !!
ATKV – Junior Olimpiade (Graad 7 – 9) Uitslae
Baie geluk aan elf graad 7’s wat die ATKV se Junior Olimpiade (Graad 7 – 9 Afrikaanse vraestel) geskryf het. Ons was een van drie laerskole wat teen ‘n hele paar groot hoërskole in die Wes-Kaap deelgeneem het. Ons is baie trots op hierdie leerders wat bewys het dat ons met graad 8 en 9-leerders kan meeding:
Annabel de Jager, Benke Grobler, Daniël Grutter, Adrian Huysamen, Johann Jordaan, Lili Louw, Stef Mostert, Jan Murray, Benjamin Pienaar, Henry Potgieter en Chris Scott.Baie geluk aan julle almal !
Ons wil graag vir Scarlett van der Merwe baie geluk sê met haar uitstekende prestasie wat sy Saterdag, 17 November, in haar heel eerste Parkrun behaal het. Sy het by die Bellvillepark aan die Parkrun deelgeneem. Sy het 36ste geeïndig uit 1212 deelnemers, sy was die 2de vrouedeelnemer om te eindig en 1ste in haar ouderdomsgroep!!
Baie geluk Scarlett … dis uitstekend! Ons kan sien dat jy al reeds hard werk vir volgende jaar se atletiekseisoen.
Baie dankie aan al ons ouers wat ons so pragtig ondersteun het op beide Gala’s. Ons wil graag die bekerwenners se name asook die spanwenners met julle deel:
*Lisa-Marié Marais-beker (Beste Junior Dogter): Stella Malan
*Marie-Louise Lubbe-beker (Beste Junior Seun): Alexander Benecke
*Hattingh-beker (Beste Senior Dogter): Mia Nortje
*Riëtte van Reenen-beker (Beste Senior Seun): Stef Mostert
Die finale puntetelling na die tweede gala is: BLOU 961 punte en ORANJE 1166 punte.
Kleuresport Atletiek, 3 Desember
Dit is binnerkort weer tyd vir die Blou- en Oranjespanne om mekaar die stryd aan te sê op die atletiekveld. Hier is ‘n paar reëlings vir die dag:
1. Ouers moet leerders die oggend by die Hoërskool se sportveld aflaai, die buskinders wat soggens met die Steyntjie skool toe kom sal ook daar afgelaai word. Die hek sal teen 6:15 oop wees.
2. Die optog begin 7:30 en die dag maak ongeveer 14:00 met die aflosse klaar.
3. Indien leerders die dag deelneem, trek hulle ‘n t-hemp van hul kleurpgroep aan.
5. Leerders ontvang ‘n punt vir elke item waaraan hulle deelneem,ongeag waar hul eindig.
6. Daar sal ‘n snoepie en ander stalletjies op die dag beskikbaar wees.
7. Die bekerwenners en wenspan sal Vrydag, 7 Desember, tydens ‘n spesiale saalbyeenkoms, aangekondig word.
PreviousKleuresport Atletiek, 3 Desember
Nuusbrief van 17 Augustus 2018